open-index/open-wikipedia-markdown huggingface dataset:
Felix Mendelssohn

**Jakob Ludwig Felix Mendelssohn-Bartholdy** (Amburgo 1809 - Lipsia 1847). Compoxitô e direttô d'orchestra tedesco.

## Vitta
Figgio do banchê Abrammo (convertio a-o protestanteximo), o visse da primma a Berlin, da-o 1811, da pœu (con frequentiscimi viægi in França, Germania, Itallia, Gran Bretagna, ecc.) da-o 1835 a Lipsia, direttô do Gewandhaus e do Conservatoio da lê fondao. Fecondiscimo e spesso noteive compoxitô, fin da zoeniscimo, o scrisse circa 121 œuvie muxicæ e molte âtre no numeræ. 

Tra e prinçipæ, se ricordan e muxiche de scena pe o "Sœunno d'una nœutte de meza stæ", "Atalia", "Antigone", "Edipo a Colono"; e *ouvertures* "A grotta de Fingal", op. 26, "A bella Meluxiña", op. 32, *ouverture* dîta "de Trombe", op. 101; 5 scinfonie (I, op. 11, II, con voxe: *Lobgesang*, op. 53; III, "Scozzeize", op. 56; IV, "Italiaña", op. 90; V, dîta "da Riforma", op. 107); 2 conçerti pe pianoforte, op. 25 e 40, e 1 pe violin, celeberrimo, op. 64; 2 ótói, *Paulus*, op. 36, e *Elias*, op. 70; 1 ottetto, quintetti, quartetti, trii, 1 sestetto e molte âtre paggine da cammia; "Rondò capriççioso", "Romançe sença paole", "Variaçioin", ecc. pe pianoforte solo; preluddi con fuga e 6 sunæ pe organo, *Lieder*, coi. M., a-o quæ pù fan difetto, spesso, o forte senso drammatico, l'esprescion pregnante, o vigô da scintexi, o g'ha spiito essençialmente lirico e o l'amma destendise inta tranquilla e espresciva grazia do narratô; ma dove o se concentre, no gh'ammanca di accenti de intenscitæ noteive (*Lobgesang*) ò de grandioxitæ degna do soggetto (*Paulus, Elias*). 

Inzegno limpido e raffinao, delicatamente senscibile (se pense a l'aereo zœugo de l'ouverture a-o "Sœunno de'na nœutte de meza estæ", composta a dîsett'anni), superiormente colto, tecnicamente ferrao (s'amien e gren pagine di otoi e quelle pe organo), M. o l'ebbe, comme pochi, o don da cantabilitæ suaxiva, seña, argûa e tennia e ben se gh'adixe a formula de "clascico tra i Romanteghi" (de 'n clascicismo derivao da Goethe, de 'n Romantiçismo esemplao sorvetutto da Weber) into quæ se spegia a caratteristega so fuxon tra o gusto personâ e a spiitualitæ de l'ambiente. A-i so esordi comme direttô d'orchestra se deve o prinçippio de una rivalutaçion de J. S. Bach, co-a storica esecuçion antologica da "Pascion segondo Mattê" (1929).

## Atri progetti

Categorîa:Biografìe
Mendelssohn
Categorîa:Muxica classica
Sima Qian

**Sima Qian**, ò **Ssu-ma chen** ò **Ssi-ma chen** (145 a.C. circa – 86 a.C. ca.), o l'è stæto un storico cineize.
## Vìtta
O fu un di ciu gren storichi da Ciña antiga; o l'ereditò da-o poæ Sima Tan a càrega de Grande Astronomo presso a corte de Wu de (140 - 87 a.C.), o ciu importante imperatô da dinastia Han. Into 99 a.C. o fu condannao a l'eviraçion pe avei piggiao e difeise do generâ Li Ling, ch'o l'ea cheito in desgraçia, ma o sorvevisse a-a vergœugna pe portâ a terme a primma grande œuvia storiografica cineize, o ''Shiji'' (Memoie Storiche), basâ in sce varie fonte che ean stæte precedentemente arecugeite durante nomioxi peregrinaggi pe tutta a Ciña. 

O *Shi Ji* o tratta da stoia da Ciña da-i primordi scin a-a cheita da dinastia *Qin*. O fu preiso comme modello pe tutte e Stoie Dinasteghe redæte da-e dinastie succescive e o constituisce una vivagna storica de valô incalcolabile.

## Colegaménti esterni

Categorîa:Biografìe
Murasaki Shikibu

**Murasaki no Shikibu** (紫式部) - damma de corte e scritrixe giapponeize (m. 1014), o  nomme da quæ o l'è formao da quello (*Murasaki*) de 'na protagonista da so œuvia ciu famosa e da quello (*Shikibu*) da càrega che o poæ o croviva into Ministeo di Riti.
 
## Vìtta
Nasciua inta potente famiggia di Fujiwara, verso o 1006-07 a l'intrò a-o serviççio de Shoshi, unn-a de consorte de l'imperatô Ichijo, in gio a-o quæ s'arecugette i mascimi scritoî de l'epoca (e damme de corte Izumi Shikibu, Akazome Emon, Sei Shoganon).

Into *Murasaki Shikibu nikki* ("Diaio de Murasaki Shikibu"), a Murasaki a l'ofre de preçiose informaçioin in sce-a vitta de corte e in sce-a complessa senscibilitæ estetica do so tempo.

O *Murasaki Shikibu shu* ("Recugeita poetica de Murasaki Shikibu") o conten circa 20 esemplæ da so produçion poetica, o nucleo prinçipâ da quæ o se trœuva a l'interno do *Genji monogatari* ("Stoia de Genji").

## Colegaménti esterni

Categorîa:Biografìe
Gilgamesh

**Gilgamesh** - Eroe de l'epica mesopotamica che pe di studioxi o saiæ da identificâ co-o quinto re da 1ª dinastia de Uruk, segondo a Lista reâ sumerica.

## Vìtta
Figgio da dea Ninsun e do re de Uruk Lugalbanda, o l'è consciderao pe doi terçi dê e pe un terço ommo da una tradiçion lettiaia do periodo de Ur III (fin do III millennio a.C., ma o l'è za ricordao comme dê inte l'onomastica de Fara (meitæ do III millennio a.C.). 

O l'è o protagonista de çinque compoxiçioin epiche sumeriche e de un gran poema in accadico, de quæ son conservæ ascì de redaçioin frammentaie in lengua ittita e urrita: *l'epopea de Gilgamesh* a l'è l'œuvia mesopotamica che ciu influença a l'ha avuo inta lettiatua, inta religion e inte l'arte de l'antigo Oriente.

Quest’epopea a g'ha pe scopo l'esaltaçion da profonda amixizia tra Gilgamesh e Enkidu, eroe pao so. Questi o l'ea stæto creao da Anu pe punî Gilgamesh da tirannide da lê esercitâ in Uruk; i doi eroi lottan tra lô e Enkidu o l'ariesce a atterrâ Gilgamesh; da pœu vegnan gren amixi e compiscian insemme una serie de geste eroiche, tra e quæ l'oçixon de Khumbaba. 

Ma ço o provoca a puniçion de Enkidu, ch'o mœu pe voentæ di dê; Gilgamesh o n'è despiao e o va in çerchia de quarche mezo pe redâghe a vitta; Utnapishtim, l'immortâ eroe do diluvvio universâ, o no pœu agiuttâlo perché i dê han riservao pe lê mæximi a vitta eterna; Gilgamesh alloa o l'evvoca a figua do so amigo da-i infei e o poema o se ciudde co-a descriçion de l'oltretomba.

## Âtri progètti

Categorîa:Biografìe
Categorîa:Letiatûa
Phan Thiet

**Phan Thiet** a l'è 'na çitæ inta provinsa de Binh Thuan, Nam Trung Bo, Vietnam.

## Atri progetti

Categorîa:Çittæ de Vietnam
Matsuo Basho

**Bashō** (pr. *basciu*), psœüdonimo do scritô giapponeize **Matsuo Munefusa** (Ueno 1644 - Osaka 1694).

## Vìtta
O l'é noto sorvetutto pe avei contribuio in moddo determinante a l'evoluçion da poexia lirica attraverso un nœuvo genere breve, o *haikai*, che, pù derivando da de forme poetiche za existenti, o ne rinnovava profondamente i schemi. 

L'ideâ artistego do Bascio o se esprimme into superamento di emoçioin personæ e inta totâ identificaçion de l'òmmo co-a natûa, descrita con de inmaggine no convençionæ che tran inspiaçion ascì da di elementi da realtæ cotidiaña e banâ. Do Bascio son inoltre famoxi i diai de viægio, a-a riscoverta di lœughi cantæ da-a lettiatûa do passao; fra i ciù importanti, *Oku no hosomichi* ("A streita via pe o nord"), resurtao de una fuxon perfetta tra prösa e poexia.

## Atri progetti

Categorîa:Biografìe
Viçenço Bellin

**Viçenço Bellin** (it. *Vincenzo Bellini*) - Muxiçista (Catania 1801 - Puteaux, Pariggi, 1835).
## Vìtta
Figgio de 'n organista e meistro de cembalo, o fu inandiao da-o poæ a-o studdio da muxica: a sett'anni za o componeiva, tra l'atro, un *Tantum ergo* e un *Salve Regina*. Dixœuttenne, o l'andò a Nappoi dov'o completò in trei anni i so studdi co-o G. Furno, o C. Conti, o G. Tritto e o N. Zingarelli. Apartegne a questo periodo sei scinfonie (a l'italiaña, ossæ inte 'n solo tempo), doe messe, una cantâ e varrie romanze. 

Into 1825, a-o tiatrin do conservatoio de San Sebastian, o Bellin o dette a so primma oppera, *Adelson e Salvini*, e into 1826, a-o Tiatro San Carlo, a segonda, *Bianca e Fernando*. Into 1827 un nœuvo travaggio, commiscionaoghe da l'impresaio Barbaia pe-a Tiatro a-a Scaa de Milan, *Il Pirata* (sciu testo do Feliçe Romani, ch'o ghe vègne fraterno amigo e conlaboratô), o sciuscitò entuxiasmo inti ambienti milaneixi. Into 1828 se ripreize a Zena "Gianca e Fernando" (rielaborâ) e questa ascì a l'ótègne grande plaoso, comme da pœu (1829) una nœuva œuvia, sciu testo do Roman, *La Straniera*, a-o Tiatro a-a Scaa. 

Començò pe lê i ónoî, ma ascì e invidie e e calunnie. Desgraçiaamente lê mæximo o parse giustificâle, dando (1829 a Parma) una aspresciâ *Zaira* (testo do Roman), condannâ da-o pubbrico. A revinçita a vègne subito co-i *Capuleti e i Montecchi* (Veneççia, 1830), e sorvetutto co-a *Sonnambula* rappresentâ into 1831 a-o Carcan de Milan con exito trionfâ. Un insuccesso invece ebbe a *Norma* (sempre  sciu testo do Roman, composta e rapresentâ into 1831 a-a Scaa), ma l'œuvia a fu da pœu acugeita con entuxiasmo inta mæxima Milan, a Bergamo, ecc. Seguì (1833) a-a Tiatro de-a Fenixe de Venessia, con scarso successo, a *Beatrice de Tenda*. 

Into 1833 o Belin o fu inviao a dirizze e so œuvie a Londra e a Pariggi. A Londra trionfò a *Norma*; a Pariggi (1834), e so œuvie fun aplaoditiscime e o Bellin o ghe gódì un breve momento de feliçitæ: l'amô da Maia Malibran, l'amixiçia e a stimma di maggioî artisti e poeti (tra i quæ o Gioacchin Roscin e o H. Heine). A Puteaux (1834), con meditâ lenteçça o compose i *Puritani*, sciu libretto do C. Pepoli, rapresentâ a-o Théâtre italien de Pariggi into 1835, con exito trionfâ. Œutto meixi doppo o Belin o moiva. 

Arte ciu lirica che drammatica, quella do Bellin, da-a linnia melodica pua e limpida, spœuggia d'estrinseghe complescitæ, dove i armonie, i contraponti e i efetti strumentæ g'han valô soltanto in fonçion do canto.

## File murtimediæ

## Âtri progètti

Categorîa:Biografìe
Bellini
Categorîa:Vôxe co muxica
Edvard Grieg

**Edvard Hagerup Grieg** - Muxiçista norvegeize (Bergen 1843 - 1907).

## Vitta
O compì i studdi a-o conservatoio de Lipsia. O l'avvexinò da pœu N. Gade, J. P. E. Hartmann, R. Nordraak, i pionê inta muxica scandinava, che ne agiutton a formaçion; in particolâ o Nordraak o l'inandiò a-a muxica popolâ nordica. Da-o 1895 dottô *honoris causa* a Cambridge, e da-o 1897 membro de l'Accademia de Berlin. 

Da-a so muxica, inspiâ a-o canto e a-a dança do popolo de Norvegia, spia una doçe, melanconica poexia. Grieg o l'è meistro inta compoxiçion breve, into quadretto de carattere; perâtro ascì e Sunate pe pianoforte e violin ò pe violonçello, o Quartetto, o Conçerto pe pianoforte, son costruii in architettua semplixe e equilibrâ. 

Tra e so numerose compoxiçioin se ricorda specialmente e muxiche de scena pe Peer Gynt e Olav Trygvason, de *suites* e conscimili loei orchestræ, e i celebri *Lyriske stykker* ("Peççi lirichi") pe pianoforte.

## Atri progetti

Categorîa:Biografìe
Grieg
Categorîa:Muxica classica
San Beneito

**Beneito da Nursia** (od. Norcia), santo , fondatô de l’orde beneitin e patriarca do monegheximo occidentâ (Norcia 480 ca.- Montecascin doppo o 546). 

## Vitta
O fu aotô da "Regola" monastega ch'a prescrive povertæ, obediença e un fortiscimo impegno de preghea e de travaggio. E scarse notiçie storiche in sce-a sò vitta provegnan squæxi escluxivamente da-i "Dialoghi" de s. Grigoeu Magno (libbro II), scriti a scopo sorvetutto de edificaçion. 

Nasciúo da nobile famiggia, o studiò a Romma, ch'o l' abbandonò pe condûe vitta solitaia in sce-i monti de Enfide (òd. Affile), za sede de di âtri asceti (tra i quæ o moñego Roman, ch'o  l'inspiò Beneito). Ciammao a dirizze una comunitæ a Vicovaro, o dovette abbandonâla pe l’indisçipliña di moneghi, refugiandose inta streita valle de l’Aniene poco a monte de Subiaco (Sacro Speco); essendose unii a lê molti discippoi, o l'eresse inta zona dozze monestê, tegnindo però presso de lê i prediletti Maoro e Praççido. Contrastao da un præve sublacense, Scioenço, o Beneito o decize de partî; razonto a via Latiña, o l'arivò a Cascin e into 528 ca., in sce-o monte dove sorzeiva un tempio pagan consacrao a Giove, o l'eresse doi otoi dedicæ a s. Martin e a San Zane Battista e un monestê, asciancao da 'n atro monestê femminî diretto da-a sœu, s. Scoastega (in sce-i colloqui de questa co-o Beneito a lezendia a dà di poetichi particolæ). A Cascin o reçevette a vixita do re di Goti Totila (546), che, voendo mette a-a prœuva a santitæ do Beneito, o l'ordenò a-o so scudê de travestîse da re; o Beneito o scrovì subbito l’inganno e o re, stupefæto, o decize de comportâse con giustiçia. 

A "Regola" beneitiña, pilastro da vitta monastega ocidentâ e frûto d'esperiença personâ a longo maturâ, a fu probabilmente inspiâ a 'n scrito precedente. A-o prinçippio no particolarmente diffusa, a se impose graçie a-i Carolingi, che l'esteizan a tutte e comunitæ monasteghe do Sacro Impêo Roman. A comprende un prollogo e 73 capitoli e a n'è zonta inte træ recenscioin: l’aotografo, portao a Romma into 577, riportao a Montecascin into 742 e transfejo a Tean into 883, o ghe fu destruto inte 'n inçendio (896): da quello se credde derive a coppia mandâ dall’abao Teodemao a Carlomagno (787) e da questa derivan un codexo de S. Gallo e di atri, tra i quæ quelli da coscì díta «tradiçion cascineize». Redæta in latin vorgâ, a fu però fîto modificâ, quæ a l'apâ prez. into codexo da biblioteca Bodleiaña (Oxford; o ciu antigo: ca. 700); de variante do primmo e do segondo tipo de testo se trœuvan framiste into terço (coscì díto *textus receptus*), ch'o l'ammia a-a ciarezza e o remonta a l’8° secolo.

### Filastròcca
*Rondaniña teit'a teito*
*Porta l'œuio a San Beneito*
*San Beneito o no ne vœu*
*Porta l'œui'a San Grigœu*
*San Grigœu o no ne vœu manco*
*Porta l'œuio a-o Sprito Santo.*

## Atri progetti

Categorîa:Biografìe
Beneito
Democrito

**Demòcrito** (gr. Δημόκριτος, lat. *Democrĭtus*) de Abdea. - Filòsofo grego (Abdea, Traxa, n. tra o 470 e o 457 a. C. - m. fòscia tra o 360 e o 350 a. C.). Discepolo de Leüçippo, o l'ha elaborao una conceçion materialistega da realtæ, a quæ a l'è vista comme mateia in movimento (permisso da-o vœuo).

## Vitta
Di dæti meno inçerti da tradiçion ch'a-o risguarda vœuan ch'o viagesse soventi in Egitto e pe tutto o mondo mediterrañio. Tornao a Abdea (o ghe saiæ morto a 109 anni), o se dedicò a l'attivitæ de meistro e de studioso. Di numeroxi scriti, de etica, matematica, lettiatua e muxica, n'è pervegnuo solo che circa trexento frammenti. 

## Pensceo
O l'ha sviluppao rigorosamente a conceçion atomistega de Leüçippo, abbandonando però o grossolan empirismo fixico do meistro e asmiando a una spiegaçion metafixica da realtæ. Coscì o momento "eleatico" o riappâ inta so gnoseologia rinsadao pe a distinçion rigorosa fra conoscença senscibile e conoscença intellettuâ, e solo a quest'urtima l'è riconosciúo o carattere de çerteçça: e qualitæ senscibile son convençionæ (νόμῳ), a conoscença de veitæ attraverso o travaggio scientifico da raxon a se poñe invece comme a ciu âta exigença do βίος ϑεωρητικός, co-o quæ una savia e equilibrâ morâ a doviæ fâ coincidde ascì a vitta pratica. Amiâ sotta questo profî, a conceçion atomistega de Democrito a no pœu êse consciderâ soltanto una meccanica conciliaçion do monismo eleatico co-o pluralismo, ma a va vista comme un superamento da metafixica parmenidea in força de una nœuva metafixica ch'a fa do no-êse o tesciúo de l'êse. 

L'è diffiçile dî, sorvetutto pe a scarscitæ de documenti, se l'atomismo de Democrito o foise deterministego ò caxualistego: a propenscion di studioxi a l'è verso quest'urtima interpretaçion. Da-o punto de vista fixico a l'è particolarmente interessante a conceçion atomistega, saiv'a dî discontinua, da mateia; l'atomo de Democrio o l'è consciderao comme l'unitæ elementâ de l'êse, fixicamente indivixibile, oltre che immutabile e eterno. A formaçion di corpi, e in primmo lœugo quella di coscì díti elementi (fœugo, aia, ægoa, tæra), a vegne spiegâ da Democrito in senso reddenamente meccaneghistego comme una consegoença de l'incessante e eterno movimento vorticoso di atomi ch'o determina, pe de qualitæ geometriche, o raggruppamento di elementi scimili. 

In contrasto co-a filosofia dominante into Medioevo, e dotriñe democritee e epicuree commençon a tornâ in ónô a-o prinçippio de l'etæ moderna, e, pe œuvia specce de Bacone e de Galileo, contribuin a-o sviluppo da nœuva filosofia naturâ.

## Colegaménti esterni

Categorîa:Biografìe
Categorîa:Filòzofi
Doménego Çimmarœuza

**Doménego Çimmarœuza** (it. *Domenico Cimarosa*), muxiçista (Aversa 1749 - Veneçia 1801).

## Vitta
De povia famiggia, orfano de poæ a sett'anni, o fu acugeito (1761) into conservatoio napolitan da Madonna de Loretto comme "figgiœu". Chie o studiò con G. Manna, A. Sacchini, F. Fenaroli e da pœu foscia ascì co-o Niccolò Piccinni. O l'exordì con l*'opera* "E stravagançe do Conte" (1772), a-a quæ seguì atre trezze oppere comiche (rapr. a Nappoli e a Romma) tra-e quæ "L'Italiaña in Londra" (1779) ch'a ghe procuò nommina de grand'operista. A so primma *opera seria* a fu o "Caio Mario" (rapr. a Romma 1780), che però, comme i atre do gennere, a l'arestò un'ecceçion. 

Into 1781 o Çimmarœuza o se rivella zonto a piña maturitæ con "Zaniña e Benardon", œuvia composta e aplaodia a Veneçia, ch'a se pœu consciderâ un cao-lao, pe-a feliçe rapresentaçion di varri personaggi e de varrie scituaçioin psicologiche ondezzante tra a satira e o sentimento ciu squixio. Assæ meno interessante o Çimmarœuza o l'è into genere serio, do quæ o l'è esempio un "Oreste" (1783), inçerto fra o tradiçionalismo metastaxan e e idee di novatoî do tempo. Into 1787 o l'è ciammao a-a corte de Turin (dove o dà un "Valodimiro", ben aplaodio) e subito doppo a quella de Peoburgo, ch'o razonze, doppo un viægio pe Romma, Firençe, Parma, Vienna, Varsavia, assæ frutoso pe-o Çimmarœusa, onoao e cormao de doin in ogniduña de quelle çittæ e corte. 

A Peoburgo o l'arestò ciu de trei anni componendo con ottimo exito despæge cantæ, messe, e i oppere serie "Cleopatra" (1789) e "A Vergine do Sô" (1789-90). Into ritorno da-a Ruscia (1792) o l'assostò a Vienna, dove-o so "Matrimonio segretto", apoxitamente composto, o desciò un entuxiasmo sença precedenti (l'imperatô o-o vosse intregamente replicao inta mæxima seiaña). L'è questa l'œuvia ciu squixia e caratteristega do Çimmarœuza, degna, pe arguçia, veitæ psicologica, teniéça, de stâ vexin a-e analoghe partitue do Mozart. 

Continnoa a produçion do Çimmarœuza a Napoli, dov'o rientra into 1793, meistro da reâ cappella; a megio œuvia: "E furbaje femminiñe" (1794). Durante o periodo repubbrican o Çimmarœuza o scrisse un inno pe quello rezimme (1799); a-o ritorno in sce-o trono o re o no perdonò tâ gesto, ofendendose ancon de ciu a prœuvo a l'oferta, fætaghe da-o Çimmarœusa, de 'na cantâ d'omaggio. O Çimmarœuza, passao quarche giorno in prexon, o dovette da pœu abandonâ Napoli e razonze Veneçia, dove poco doppo o s'amortò. 

A produçion do Çimmarœusa a comprende, otr'a-e 54 œuvie tiatræ, 2 messe, un ótóio, 4 cantæ, 7 scinfonie, un conçerto pe ciu strumenti, di duetti e de sonate pe çimbalo.

## Arcuñe opere
* *Il ritorno di don Calandrino*, 1778
* *Donne rivali*, 1780
* *L'amor costante*, 1782
* *Chi dell'altrui si veste presto di spoglia*, 1783
* *I due supposti conti*, 1784
* *La donna sempre al suo peggior s'appiglia*, 1785
* *Il fanatico burlato*, 1787
* *La Cleopatra*, 1789
* *Il Matrimonio segreto*, 1792
* *Artemisia*, 1801

## Atri progetti

## Conligamenti esterni
* ''Baronessa stramba''
* ''Impegno superato''
* ''Villana riconosciuta''

Categorîa:Biografìe
Çimmarœuza
Matirde de Canossa

**Matirde de Canossa** (1046 - 1115).
 
## Vìtta
Figgia de Bonifaçio, marcheize de Toscaña, e da contessa Beatrixe de Lotaringia. Sposa do Gofreddo o Zembo (1069), ducca de Loreña, da pœu a se maiò torna, pe di motivi politichi, co-o Guerfo V de Bavea (1089); a visse into periodo ciu agúo da lotta de investitûe, e a fu a ciu valida sostegnitrixe da politica papâ. 

O so dominio o s'estendeiva sorvetutto inte l'Italia settentrionâ, co-i comitæ de Brescia, Bergamo, Mantoa, e inte l'Italia centrâ con Areçço, Siena, Cornieo; inoltre a g'aveiva di ben inta Loreña. 

L'episodio curminante do duello tra a Gexa e l'Impeo, l'umiliaçion de l'Enrico IV denanti a-o pontefixe Grigœu VII, o l'avegne into 1077 into castello de Canossa, de propietæ da contessa. Ciu tardi, into 1081, l'Enrico o depose a Matirde da ogni so drito e l'anno doppo o ghe levò squæxi tutti i ben. 

Ma lê a continuò a inviâ agiutti a pappa Grigœu assediao in Romma, e ascì doppo a morte do pappa, malgrao e sconfite e persecuçioin, a rescistette a Canossa, ariescindo, primma da so morte, a vedde ben megioæ e condiçioin do so partio. 

A fu sepelia inta badia de San Beneito de Poliron; in Basilica do San Pê a Romma ghe fu eretto, into sec. 17º, un monumento grandioso (œuvia de Gian Loenço Bernini) e fu intitolao a lê a cappella privâ do pontefixe (co affreschi do Romanelli). 

Lasciando parte di so ben in ereditæ a-a Gexa, a dette motivo a un longo ciæto tra i pappi e i imperatoî, dæto che quest'urtimi ne rivendicavan o possesso comme superioî fœüdæ e i primmi se refaxeivan a-o testamento da contessa. 

Una biografia celebrativa de Matirde a l'è quella trasmissane da Donizon (tra di atri codexi, notevoliscimo pe miniatue quello conservao inta Biblioteca Vaticaña).

## Atri progètti

Categorîa:Biografìe
Categorîa:Stöia
Too Assettao

***Sitting Bull*** (nomme ingleize do "**Tóo Assettao**", in Lakota ***Tatanka Iyotake*** (n. 1831 circa - m. 1890), cappo indian.
## Vìtta
Nasciúo in sce-e rive do Grand River (Dakota do Sud), da-o 1863 o se distinse inta lotta contra l'avançâ di gianchi e o fu eletto (1867) cappo de l'intrega naçion Sioux. Into 1876, refúaose de condue o so popolo inte 'na riserva e scciuppao i ostilitæ co l'eserçito statuniense, o s'alliò co-i Cheyenne e i Arapaho guidando i opiaçioin militæ, che se conclusan co-a disfæta do George Armstrong Custer a Little Big Horn (25 zugno 1876).

Refugiaose co-a so tribù into Canadà into 1877, quattro anni ciu tardi o fu constreito a-a reisa da-a carestia. Opòstose dapœu, inutilmente, a-a vendia de tære indiañe, into 1885 o l'intrò a fâ parte do circo de Buffalo Bill. Into 1890, a caosa de insurreçioin scciuppæ fra i Sioux, o fu arestao e amaççao mentre i so guerê tentavan de liberâlo.

## Âtri progètti

Categorîa:Biografìe
Ildegarda de Bingen

**Ildegarda de Bingen** (lat. *Hildegarda*), Bermeshein, 1098 - presso Bingen, 1179), mistega beneitiña e santa, se festezza o 17 settembre.
 

## Vìtta
Intrâ a œutt'anni inta badia de Disibodenberg, into 1136 a preize a direçion da comunitæ, trasferia ciu tardi (1147-1150) into monestê da lê fondao presso Bingen. A fondò da pœu (1165), comme filiâ, un âtro monestê a Eibingen e a fu ben attiva in favô da Gexa e do clero, specce inta Germania meridionâ. 

A sò esperiença mistega a l'è descrita in particolâ into *Liber sci vias* (*sci vias lucis* "conosci e vie da luxe", di anni 1141-51); di atre sò importante œuvie de edificaçion religiosa son o *Liber vitæ meritorum* (1159-64) e o *Liber divinorum operum* (1164-1170). 

Inte sò œuvie (che, donna de modesta cortua, a dettava a di segretai e corettoî), son noteivi ascì i motivi cosmologichi inte l'ambito de 'n'interpretaçion allegorego-scimbolica do mondo fixico e do corpo uman. 

Gh'emmo de lê ascì de poexie, di canti, ben ben de léttie e un'aotobiografia da quæ n'aresta di frammenti.

## Colegaménti esterni
* Commons, Ildegarda de Bingen 

Categorîa:Biografìe
Categorîa:Santi
Amô

**Amô**, o l'è in sentimento de viva affeçion verso una persoña, ch'o se manifesta comme dexidêio de procurâ o so ben e de riçercâne a compagnîa. 

## Descriçion e stóia
Inta tradiçion filosofica ocidentâ, o concetto d'amô o fa a so primma apaiçion co l'Empedocle, ch'o-o contrapon, comme prinçipio cosmico, a l’antitetico prinçipio cosmico de l’odio. Inta conceçion platonica de l'eros, l'amô o l'è concepio comme aspiaçion de l'imperfetto verso o perfetto. Eros o l'è un δαίμων, mezo dê e mezo ommo, figgio da Povertæ e de l'Axo: a so aspiaçion supremma a l'è verso a beleçça, ch'a pœu manifestâse tanto inta forma fixica quanto in quella spiitoâ (amô platonico). A mæxima idea de l'amô a l'è a-a base da conceçion teologica e cosmologica de l'Aristotele: Dê, comme ente perfetto, o no l'amma o mondo, ma o l'è amao, e o-o mœuve aponto comme l’ogetto de l’amô che, atraendo, o mœuve sença mesciâse: de chì o concetto de Dê comme motô inmobile. 

Un radicâ imbósamento o s'ha inta conceçion crestiaña de l'amô comme atributo fondamentâ da divinitæ, ch'a l'amma i ommi, a se fa ommo e a sófre e a mœu pe lô. L’amô comme *caritas* (ἀγάπη) o l'acatta con ço importança grandiscima inte l’etica crestiaña: San Paolo o-o cellebra comme supremma fra e træ virtù, fé, spiança e caitæ, inte un passo famoso da primma a-i Corinçi (XIII). O sviluppo da teologia medievâ o l'è sempre ciu caratterizzao da-o contrasto fra questo sostançiâ motivo crestian da divinitæ amante e agente e l’oposto motivo grego da divinitæ amâ e inerte inta so aotoconsciença, riportao inte l’ambito do crestianeximo da-a progresciva adoçion de conceçioin aristoteliche. 

O concetto ciu propiamente grego e platonico de l'eros o sciorte torna fœua into pensceo do Renascimento (Marsiggio Fiçin, Lion Ebreo, Giordan Brun); mentre un nœuvo grande tentativo de conciliâ a teologia crestiaña de l’amô co-a teologia grega da perfeçion contemplante o l'è inta conceçion spinoziaña de l’*amor dei intellectualis*. Into pensceo posteriô, l’analixi do concetto de l’amô a se transfeisce sempre ciu in sce-o cian da dotriña de pascioin e de l’etica, abandonando quello da teologia e da metafixica. 

Inta teologia o nomme d'amô o vegne riservao a l'amô de voentæ, ch'o proven da questa, inluminâ da l’intelligença, e o l'è pertanto capaxe de preferî un ben a 'n atro (dileçion). In lê va distinto l'amô ch'o dexiddia un ben pe-a mæxima persoña amâ (amô de bramoxía ò de concupiscença), o quæ o fa donque do so ogetto un mezo, e l’amô de benvoença, ch'o vœu o ben da persoña amâ, consciderao comme 'n fin e saiv'a dî comme un segondo "ê". 

Quest'urtimo tipo d'amô, quand'o l'è reçiproco, o vegne dito amô de amixiçia. Ma o primmo, sciben ch'o posse revozise ascì a di ben infeioî e prefei quelli senscibili a-i spiitoæ, o no l'è necessaiamente dezordenao: inte l'amô sovianaturâ ascì se dà un amô de concupiscença de Dê Poæ, pe-o quæ se dexiddia de possédilo eternamente, comme caosa da feliçitæ proppia; l'è questa a sperança crestiaña, ch'a no l'è çerto disordinâ, benchè inferiô a l’amixiçia sorvenaturâ con Dê, ch'a l'è a caitæ.

## Atri progetti

Categorîa:filozofîa
Categorîa:Religion
Octave Mirbeau

**Octave Mirbeau** (Trévières, Calvados, 16 Frevâ 1848 - Pariggi, 16 Frevâ 1917) o l'é stæto 'n çellebre scrittô, narratô e saggista françeise.

O l'è famozo prinçipalmente pe o sêu romanzo *Le Journal d'une femme de chambre* (1900), molte vòtte adatto a-o cinema (Jean Renoir, Luis Buñuel) e a-o tiatro.

Tra e sêu êuvie ghe son:
* *Le Calvaire* (1886)
* *L'Abbé Jules* (1888).
* *Sébastien Roch* (1890).
* *Le Jardin des supplices* (1899).
* *Le Journal d'une femme de chambre* (1900).
* *Les affaires sont les affaires* (1903).
* *Farces et moralités* (1904).
* *La 628-E8* (1907).
* *Le Foyer* (1908).
* *Dingo* (1913).
* *Combats esthétiques* (1993).
* *Combats littéraires* (2006).

## Veddi ascì
*  Société Octave Mirbeau, http://mirbeau.asso.fr/.
*  *Dictionnaire Octave Mirbeau*, ''Dictionnaire Octave Mirbeau''.

## Âtri progètti

Categorîa:Scritoî
Categorîa:Biografìe
Livonnia

**Livonnia** (lettone *Vidzeme*; ruscio *Livonija*; ted. *Livland*) region storica baltica (47.000 km2) esteiza tra Letonnia a S e Estonnia a N, sudivisa a partî da-o 1920 tra i doi paixi, seguindo un confin etnico. 

Area de tranxito de popoli rivæ, a Livonnia a l'emerse inta stoia in gio a-o 9° sec., quand'a commençò a êse percorsa da Scandinavi, Rusci, Lituen. Verso a segonda meitæ do 12° sec. a so popolaçion, i Livoin, a l'ea divisa inte quattro unitæ polittiche, sádamènte organizzæ. Promotô de l'evangelizzaçion e da conquista todesca da Livonnia fu l'Alberto de Buxhövden, consacrao vescovo da Livonnia into 1199. Con l’agiutto di croxæ (into 1204 l'Innocenço III, co-ina bolla, o l'aveiva equiparao a parteçipaçion a-a croxâ in Livonnia a-a parteçipaçion a-e croxæ in Tæra Santa) e de l'Orde di Portaspâ, l'Alberto, che into 1201 o l'aiva fondao a çittæ de Riga fissandoghe a sede vescovî, o sottomisse i Livoin, quindi i Seloin, i Letgalli e i Estoni. Into 1207 o vescovo o se feççe reconosce, da-o Feipo de Svevia, segnô da Livonnia, da aloa fœüdo de l'impeo. O teritoio conquistao o fu sudiviso into 1226 inte træ parte inguæ tra o vescovo, a çittæ de Riga e l’Orde di Portaspaa. Into 1236 (o vescovo Alberto o l'ea morto into 1229) i Portaspaa subin una sanguinosa sconfita da parte di Lituen. 

L’Orde Tœütonico o l'assonse l’ereditæ di Portaspâ deximæ e o proseguì a lotta contra i Curioin e i Semgalli, scin a sottomettili definitivamente. Intrâ inte l'ambito de l'impêo, a Livonnia a fu tiatro pe ciu che trei secoli di aspie lotte fra a Gexa (arçivescovo de Riga), l’Orde Tœütonico e a Hansa. O longo dominio tœütonico, ch'o duò scin a-o 1561, o ridusse e popolaçioin agricole a-o stato de servitù da gleba e o no consentì o formâse de 'na classe dirizente da-a nobiltæ fœüdâ, lettone e estone. 

Devastâ into 1558 da l'Ivan IV, in man a-a Polonia da-o 1541 a-o 1621, da Sveçia da-o 1621 a-o 1710, quande a fu ocupâ da-e truppe do zar, a-o termine da grande guæra nordica a Livonnia a fu cedua a-a Ruscia (1721), ch'a-a tègne scin a-o 1918, inserindola inte coscì díte Provinçe Baltiche. A seguì da pœu e sciorte da Lettonia.

## Atri progetti
Hansa

**Hansa** o **Liga Hansiatega**, in origgine, l'union ciu ò meno diatúa di mercanti tedeschi a l'estero; o termine o passò da pœu a dexignâ a liga di commercianti de çittæ riviasche do Mâ do Nord e do Baltico ch'a s'esteize, tra o 13° e o 17° sec., a di âtre çittæ ascì, no mainæe ma coligæ co-e primme da di streiti ligammi de commercio. 
## Descriçion e stöia
Pù presentando de streite analogie co-e Societæ di mercanti italien in França ò in Fiandra, a Hansa a se ne distinse pe a diata assæ ciu longa into tempo, e pe a maggiô ampieçça territoriâ e pe o carattere sovianaçionâ.

O primmo nuccleo da Hansa o remonta a-a liga ch'a l'unì, da-o 1241, Amburgo e Lubecca, a-a quæ se aggregò ben fîto di âtre, tra de lô alliæ, da-o 13° sec., a costituî a spiña dorsâ da Hansa. Benché questa a foise diretta da de çittæ soggette a-o Sacro Roman Impeo e composta da molte âtre çittæ imperiæ, aderîghe no scignificò mai intrâ a fâ parte politicamente de l'impeo mæximo, ma solo êse ammissi a parteçipâ a-i diritti do mercante tedesco a l'estero. 

O commercio da Hansa o fu a un tempo terrestre (trasporto de merçe de l'Œüropa centrâ e orientâ e sciña de l'Axia a-o mâ e viçeversa) e marittimo (veo e proprio monopolio fra e opposte rive do Mâ do Nord e do Baltico): a l'esportava laña e metalli sgrœuzzi da l'Inghiltæra, da-e Fiandre produti locæ e quelli che gh'affluivan da l'Œüropa meridionâ e specce da l'Italia, scangiandoli inte l'interno da Germania, da Polonia e da Ruscia con pelliççe, gran, legnamme da costruçion, metalli sgrœuzzi e laoæ, produti de l'Estremmo Oriente.

Favoia da-a força mæxima che ghe vegniva da l'union de tante çittæ, gjosa e energica inta difeiza di so diritti a Hansa, con a cappo Lubecca, a poette desgœugge a so attivitæ commerciâ ascì pe a tranquillitæ che gh'asseguava l’impeo, ch'o l'evitò de turbâne o paxiffego sviluppo. Doppo a meitæ do 15° sec. o lento affermâse de nœuve forçe politiche into Mâ do Nord e in sce-o Baltico (a dinastia di Tudor in Inghiltæra, quella di Wasa in Scandinavia), l’ostilitæ di Olandeixi e a conquista de Novgorod da parte di zar, che ghe seron l’agençia co-i magazzin, fun l’iniçio da lenta decadença da Hansa, ch'a riçevette un urtimo corpo da-a scoverta de l'America. 

Pù senç'ese mai stæta sciolta formalmente, a tègne a so urtima reünion into 1669.

## Atri progetti

Categorîa:Stöia
Emma Goldman

**Emma Goldman** (Kovno, Lituania, 1869 - Toronto 1940) a l'é stæta un'anarchega e femminista ruscia. 

## Biǫgrafîa
A se transfei inti Stati Unii ancon adolescente (1885), arestando corpia da-i moti de Chicago e da-a condanna a morte di 5 anarcheghi arrestæ (i «martiri de Chicago», 1887). Intrâ in contatto con l'ambiente anarchego, a se ligò a Alexander Berkman, ch'o fu so compagno de vitta e de lotta. Con lê a l'organizzò l'attentao a-o padron de 'na fabbrica responsabile di açioin squadriste e da morte de quarche operai durante un scioppero (1892). Berkman o fu arrestao e poco doppo, a prœuvo a l'intensa attivitæ de agitaçion tra i laoei, a fu arrestaa a l'Emma Goldman ascì e condannâ (1894) pe inçitamento a-a soverscion. 

Una votta liberi Emma Goldman e o Berkman refuon l'uso politico da violença e dettan vitta a-o giornâ *Mother Earth*. Into 1917 a Goldman a fu torna arrestâ a caosa de so poxiçioin antimilitariste. Espulsa da-i USA co-o so compagno, a se transferì inta Ruscia sovietica (1919), ma doppo a rivolta de Kronstadt (1921) tutti doi lascion o paize. Doppo avei visciúo inte varie çittæ eüropee (Stoccolma, Monego, Londra ecc.), arestâ sola doppo o suicidio do Berkman, a-o scciœuppo da guæra civî spagnolla a Goldman a se recò a Barçellonn-a (1936), conlaoando attivamente co-o governo repubrican. Doppo a sconfita di antifascisti, a se trasferì into Canadà.

## Atri progetti

Categorîa:Biografìe
Categorîa:Femminismo
Ögiô magicô

L**'ögiô magicô** a l'è unna speciale valvola termoionica che a realizza a proieçion de un settore lüminoso in sce a superfiçie laterale do tübbo, oppure in sce a cupola, permettendo a rappresentaçion grafica de l'intensitæ de un segnale elettrico. Tipiche ean a esempio e 6E5, e EM80, e EM84, e atre ancon.

In molti radioriçevitoi a valvole i ögi magici ean impiegæ pe mosträ l'esattessa e l'accuratessa da scintônia; in t'i magnetofoni a nastro ean invece döviæ come indicatôi do livello de registraçion.

L'interno da valvola o l'è fæto generalmente da un triodo ciü a parte de visualizzaçion vea e propia. O triodo o serve pe amplificä a tenscion de pilotaggio applicä, mentre a parte de visualizzazion a l'è un tübbo piccin a raggi catodici che o proietta un fascio de elettroin verso a parte da valvola visibile da l'esterno e ricoverta de fosfori verdi. Cangiando a tenscion de polarizzaçion da griglia posizionnä tra o catodo e o schermo se modifica l'angolo d'incidensa di elettroin e quindi appare un settore lüminoso ciü o meno largo. O segnale de polarizzaçion che o se applica a l'ingresso o l'è generalmente piggiou a valle do rivelatô dove existe un ligamme diretto tra l'intensitæ do segnale riçevüo e a tenscion continua generä. Questo segnale o vegne anche impiegou pe modificä o guagno do primmo stadio do riçevitô, evitando coscì eccessive variaçioin de volümme in to passaggio tra unna staçion vixinna e unna lontanna (fenomeno noto cômme evanescensa o *fading*). Questo segnale o l'è comünemente dîto CAV, che sta pe "Côntrollo Automaticô dô Vôlümme".

Unna tecnica döviä attualmente pe ravvivä a lüminoxitæ di ögi magici esaurï a consciste in to sovralimentäli con unna tenscion anodica molto erta, finna a 600&nbsp;V.

## Bibliografia
* 
* 
* 
* 

## Ätri progetti

## Conligamenti esterni
* 
* 
* 

Categorîa:Fixica
Categorîa:Ògètti
Magna Charta

***Magna Charta***, papê de libertæ rilasciao a-i baroin da re Zane d’Inghiltæra a Runnymede o 15 zugno 1215 (o nomme originaio o l'ea *Charta libertatum*). 

Pù presentandose comme un atto unilaterâ de concescion da parte do re, a l'ea un contratto de riconoscimento di reçiprochi driti, comme un quásesæ atto che into periodo feüdâ o regolava i rapporti reçiprochi fra o re e i vassalli; a no l'ea quindi finalizâ a sançionâ a libertæ de tutti i sudditi, ma soltanto di baroin. A l'è ritegnua però fondamento de libertæ costituçionæ ingreize percose i instituçioin politiche feüdæ, quæ ean consacræ ascì inta *Magna Charta*, se transformon inte istituçioin politiche costituçionæ moderne.

## Atri progetti

Categorîa:Diritto
Universcitæ di Studdi Niccolò Cusano

L**'Universcitæ d'i Studdi "[[Nicolla da Cuza]]"** (*Università degli Studi Niccolò Cusano* - UNICUSANO in italian) a l'è l'Universitæ de Romma, Lassio. A gh'à 10.228 studenti.

## Âtri progètti

## Ligàmmi de fêua
* Universitæ d'i Studi Nicolla da Cuza

Categorîa:Lista de Universitæ
Caligola

**Caligola** o **Cægoa** (lat. *C. [Iulius] Caesar Germanicus*). - Imperatô roman (Ançio 12 d. C. - Romma 41). 

Figgio de Germanico e Agrippiña maggiô, o fu sorvenominao *Caligula* da-a cáçatúa militâ (*caliga*) ch'o portò scin da figgiœu. Successo a-o Tibeio (37) co l'agiutto do prefetto do pretoio Macron, o l'instaorò un governo assolúo, mettendose in urto co-o senato e e classe dirizente, mentre o çercava o favô popolâ. Dissolúo inta vitta privâ, o l'introdusse inta corte un fasto orientâ, e o preteize di onoî divin, sciuscitando rivotte tra i Zuê. A-a deboleçça da politica interna o çercò inutilmente remeddio co-a politica estera: o concesse de fæto in Palestiña una tetrarchia a l'Agrippa I, e o restituì o regno de Commagene a l'Antioco IV. A so açion militâ a fu inscignificante: a parte a spediçion in sce-o Ren ch'a l'arestò solo che un mero progetto, into 40 o l'organizzò una spediçion pe-a conquista da Britannia ch'a se resciorve' inte 'na farsa. 

O fu infin amaçao inte 'na congiua de senatoî e cavagei, capezâ da-o tribun Cascio Cherea. 

Do Cægoa gh'emmo molti retræti in scortua: un primmo gruppo, con di træti zoenî (Pariggi, Trieste, Veneçia, Niorche), un segondo, doppo l'avento a-o trono (Niorche, Copenaghen).

## Conligamenti esterni

Categorîa:Biografìe
Categorîa:stöia
Categorîa:Imperatoî Romen
Nicolla da Cuza

**Nicolla da Cuza**  (in latìn *Nicolaus Cusanus* o *Nicolaus de Cusa*, (in tedesco *Nikolaus Krebs von Kues*, ò *Nikolaus Chrypffs*) (Kues, 1401 - Todi, 11 agósto 1464) o l'è stæto un cardenâ, teòllogo, filòzzofo, umanista, giurista, matemàttico e astrònnomo tedesco. 

## Biografìa
A seu òpia fòscia ciù famôza a l'é intitolâ "De Visione Dei" (*A vixón de [[Dê]]*).

## Âtri progètti

Categorîa:Biografìe
Gioxeppe Gaibado

**Gioxeppe Gaibado** (Niçça, 4 luggio 1807 - Cravêa, 2 zugno 1882, it: *Giuseppe Garibaldi*), generâ, patriota e ommo politico.

## Vitta

A so famiggia a s'ea transfeja a Nissa into 1770; o poæ Domennego Gaibado (1766-1841), originaio de Ciavai, o l'ea proprietaio de 'na tartaña ciammâ *Santa Reparata*. A moæ Rœuza Raimondi (1776-1852) a l'ea originaia da Lœua, a-o tempo parte da Repubbrica Ligure.

Doppo avei aderîo a-a *[[Giovine Italia]]* e pigiao parte a moti insureçionæ in Italia, o visse di anni (1835-1848) in America, combattendo pe l'indipendença in varri pàixi. Rentrao in Italia, o parteçipò a-o governo provizöio de Milan e, doppo a proclamaçion da Repubbrica Romaña, nonostante i disciddi nasciui co-o Gioxeppe Mazzin circa l'attezamento da tegnî inti confronti di Savoia, o riçevette l'incarego da difeiza de Romma. Sconfito da-i Françeixi, ciammæ in agiutto da-o Pappa c'o l'ea scappao a Gaeta, o fuzzì torna a l'estero (1849). 

A-o rientro in Italia (1852) o s'alontanò urteriormente da-e idee do Mazin, acondescendendo a vegnî sostegnitô da monarchia sabaoda pe scin che questa a dimostresse de credde fermamente inta caoza italiaña e assumendo a guidda de l'ezercito sardo contra l'Aostria (1858-59). 

Dòppo l'annescion da parte do Piemonte de Lombardïa, Emillia, Toscaña e Romagna, o Gaibado o riaviò o processo d'unificaçion d'Italia, ch'o pàiva êsise bloccao inte l'imposcibilitæ de prende Romma, con l'impreiza di Mille, ch'a consentì de unî o Mezogiorno a-o Piemonte (1860) e quindi de zonze a-a constituçion do Regno d'Italia (1861). 

Pe-e sò impreize, inte quæ o dimostrò d'avei no solo de ræe dœutte militæ ma ascì un indiscuttibile acume politico, o Gaibado o l'è consciderao un di ciu gren arteffixi do Risorzimento italian.

## Notte


## Voxe corelæ
* Elenco di Mille

## Atri progetti

Categorîa:Biografìe
Categorîa:Gente de Liguria
Categorîa:Stöia
Lincoln (Nebraska)

**Lincoln** a l'é 'na çitæ di Stati Unïi d'America e a capitâle do stato do Nebraska, con 291 182 abitanti (2020).
## Geògrafia

## Stöia

## Pòsti de interèsse

## Economia

## Coltûa

## Manifestaçioin

## Feste e fëe

## Comunicaçioin

## Âtri progètti

Categorîa:Çittæ di Stati Unii d'America
Augusto De Luca

**Augusto De Luca** (‪Nappoli‬, 1 de lûggio do 1955) o l'é 'n fotògrafo italiàn.

## Libri
* (1986) *Napoli Mia*.(Centro Il Diaframma / Canon Edizioni Editphoto Srl)
* (1987) *Napoli Donna*.(Centro Il Diaframma / Canon Edizioni Editphoto Srl)
* (1995) *Trentuno napoletani di fine secolo*. Electa, Naples, 
* (1996) *Roma Nostra*. Gangemi Editore, Rome, 
* (1997) *Napoli grande signora*. Gangemi Editore, Rome, 
* (1998) *Il Palazzo di giustizia di Roma*. Gangemi Editore, Rome, 
* (1998) *Firenze frammenti d'anima*. Gangemi Editore, Rome, 
* (1999) *Bologna in particolare*. Gangemi Editore, Rome, 
* (2000) *Milano senza tempo*. Gangemi Editore, Rome, 
* (2001) *Torino in controluce*. Gangemi Editore, Rome, 
* (2002) *Tra Milano e Bologna appunti di viaggio*. Gangemi Editore, Rome, 
* (1992) *Swatch Collectors Book 1*. Editore M. Item&nbsp;— Switzerland, 
* (1992) *Swatch Collectors Book 2*. Editore M. Item&nbsp;— Switzerland, 

## Galeria d'inmagine

Immaggine:Carla Fracci 1991 - Augusto De Luca photographer.jpg|*Carla Fracci*
Immaggine:Renato Carosone - fotografia di Augusto De Luca.jpg|*Renato Carosone*
Immaggine:Lina Wertmuller - foto di Augusto De Luca.jpg|*Lina Wertmüller*
Immaggine:Renzo Arbore - ritratto fotografico di Augusto De Luca.jpg|*Renzo Arbore*
Immaggine:Rick Wakeman - photo Augusto De Luca.jpg|*Rick Wakeman* (Yes)
Immaggine:LA3 Roma di Augusto De Luca.jpg|*[[Romma]]*
Immaggine:LA2 Roma di Augusto De Luca.jpg|*[[‪Romma‬]]*
Immaggine:LA5 Bologna di Augusto De Luca.jpg|*‪[[Bologna]]‬*
Immaggine:LA6 Firenze di Augusto De Luca.jpg|*[[‪Firense‬]]*
Immaggine:LB3 Firenze di Augusto De Luca.jpg|*[[‪Firense‬]]*
Immaggine:LB1 Firenze di Augusto De Luca.jpg|*[[‪Firense]]*‬


## Note


## Âtri progètti

Categorîa:Biografìe
De Luca, Augusto
Dover (Delaware)

**Dover** a l'è unn-a çittæ di Stati Unïi d'America e a capitâ do stato de Delaware, cun 36.047 abitanti (2010).

## Geògrafia

## Stöia

## Pòsti de interèsse

## Economia

## Coltûa

## Manifestaçioin

## Feste e fëe

## Comunicaçioin

## Atri progètti

Categorîa:Çittæ di Stati Unii d'America
Salt Lake City

**Salt Lake City** (in zeneize: a çitæ do lâgo do sâ) a l'é 'na çitæ di Stati Unïi d'America e a capitâle do stato de l'Utah, con 200.134 abitanti (2020).
## Giögrafîa

## Stöia

## Abitanti

## Pòsti de interesse

## Economîa

## Coltûa

## Manifestaçioin

## Feste e fêe

## Aministraçión

## Comunicaçioin

## Nòtte


## Âtri progetti

Categorîa:Çittæ di Stati Unii d'America
Vaccin anti HBV

O **Vaccin anti HBV** o serve pe difendise da a poscibilitæ de ammoutise de Epatite virale de tipo B. In Italia o l'è raccomandòu da o Ministero da Salüte pe tütti i operatoî profescionali da sanitæ. Inoltre da o 1991 o l'è obbligatoio pe i neonati e pe i fuenti sotta i 12 anni.
Da o 1996 pe questo vaccin se dövia unna tecnica de scintesi do DNA ricombinante, sensa derivæ do sangue.

### Següessa
Conseguensa d'a tecnica d'o DNA ricombinante l'è che no existe poscibilitæ accidentale de infeçion, a-o momento do vaccin, con o virus de l'epatite B.
L'Organizzaçion Mondiale da Sanitæ in to 2004 a l'è intervegnüa pe garantî a següessa de questo vaccin: l'è assolutamente sensa motivo e notiçie che l'ea circolòu (soviatütto in Fransa), che sostegnivan ghe fisse ligòu o rischio de patologie demielinissanti do scistema nervoso.

### Efficacia
Se conscidera che l'efficacia in to prevegnî l'infeçion a segge da l'85 a-o 95%. No va effettuòu reciammi doppo a primma vaccinaçion (che a richiedde 3 dosi; a segunda e a tersa rispettivamente a 1 e 6 meixi da a primma).

## Vôxe corelæ
* Vaccinaçion anticolerica
* Protesion contra a Malaria

## Âtri progètti

Categorîa:Mëxinn-a 
Categorîa:Biologîa
Goæra di çent'anni

**Goæra di çent'anni**, conflito che tra o 1339 e o 1453 o l'impegnò Inghiltæra e França. O constituì l’urtima faze da lotta intrapreiza da-i Plantageneti contra a monarchia françeize fin da-o XII seccolo.
 
## Descriçion e stòia
L'Edoardo III, re d’Inghiltæra e ducca d’Aquitannia, nevo do Feipo o Bello, o proclamò o so drito a-a coroña françeize (1336), o l'assonse o titolo de re de França (1337) e o dette començo a-i ostilitæ ascidiando Cambrai (1339). Doppo una tregoa tra o 1343 e o 1345, i Ingreixi conseguin doe importante vittoie: into 1346 a Crécy e into 1356 à Poitiers, devaston o sœu françeize e catturon o Zane II, re de França. Seguì a Paxe de Brétigny (1360) co-a quæ l'Edoardo III, renonçiando a-i driti ereditai in sce-a França, o preteize però o dominnio de tutta l’Aquitannia e de Calais. Se concruze coscì a primma faze da guæra a-a quæ vègne aprœuvo una ripreiza di Françeixi a œuvia do Carlo V, ch'o riconquistò o teritoio ocupao da-i Ingreixi (1368-1380). 

A segonda fase da guæra a sccioì da de vexende interne da França. Co-a sucescion do Carlo VI o paize o fu strascinao inte di gravi dezordi politichi che curminon, a partî da-o 1407, inta guæra civî fra Borgognoin e Armagnacchi. O Zane sença Poiia, figgio do ducca de Borgogna Feipo l'Ardio, o s'aliò co-i Ingreixi, che con l'Enrico V repigion a guæra (1415), impadronindose do Nord-Ovest do regno. Into 1420, comme zenne do Carlo VI de França, l'Enrico V o vègne riconosciúo so erede co-a Paxe de Troyes. I Ingleixi, ocupao Pariggi, se sponcion fin a-a Loira e ascidion Orléans (1428-29). 

Fu aloa che, essendo re d’Inghiltæra l'Enrico VI e re de França o Carlo VII, divampò a rescœussa naçionâ françeize co-a Zana d'Ærco, a quæ a condusse i Françeixi a-a vittoia, levando l’assedio a Orléans e espugnando Reims, dove o Carlo VII o fu incoonao re de França segondo a tradiçion. A guæra a proseguì a favô do Carlo VII, ch'o se riapaxentò co-o ducca de Borgogna (Paxe de Arras, 1435). Da-o 1436 a-o 1453 i Françeixi recuperon Pariggi, Rouen, a Normandia, o Cotentin, a Guienna e Bordeaux. 

A guæra a finì sença che vegnisse firmao arcun trattao de paxe. 

I Ingreixi ariescin a conservâ solo Calais, fin a-o 1558.

## Atri progetti

Categorîa:Goære
Austin (Texas)

**Austin** a l'è unn-a çittæ di Stati Unïi d'America e a capitâ do stato do Texas, con 790.390 abitanti (2010).
## Giögrafîa

## Stöia

## Abitanti

## Pòsti de interesse

## Economîa

## Coltûa

## Manifestaçioin

## Feste e fêe

## Aministraçión
O scìndico de Austin o l'é a-o moménto Kirk Watson (Partîo di Democràtichi).

## Comunicaçioin

## Nòtte


## Âtri progètti

Categorîa:Çittæ di Stati Unii d'America
Rivoluçion American-a

**Rivoluçion americaña**, rivoluçion de carattere naçionâ e instituçionâ ch'a l'opoze e trezze colonnie britanneghe de l'America Settentrionâ a-a moæpattria e ch'a segnò a nascita di Stati Unïi d'America.

### E origine

Doppo a Guæra di sett'anni (1756-63), durante a quæ i coloni aveivan sostegnúo attivamente a Gran Bretagna contra a França, s'ea raforçao in questi urtimi l'aspiaçion a-a paritæ co-i çittadin britanneghi e a avei una proppia raprezentança into Parlamento de Londra. O governo britannego, invece, pe raforçâ e nœuve conquiste e ristabilî e finançe statæ, o ribadì o vincolo coloniâ e o l'inaspì (1763-65) a politica fiscâ (tasce in sce-i çuccai e imposta de bollo) generando un crescente macontento.

### L'indipendença

A nœuva lezze in sce-o tê (*Tea act*) do 1773 e l'introduçion de coscì dite "lezze intolerabbile" (*Coercitive acts*), che abolivan e libertæ locæ acentrando o poei inte moen di aotoritæ politiche e militæ britanneghe, provocon a reaçion di coloni, che convocon (1774) a Filadelfia o primmo Congresso continentâ. L'assembrea a proclamò nulle e nœuve lezze, a l'impoze o boicottaggio contra e merçe britanneghe e a stilò una Diciaraçion di driti di coloni. I sucescivi scontri (1775) tra truppe britanneghe e groppi rebelli dettan o via a-a rebellion armâ, ch'a l'assonse i træti de 'na guæra de libiaçion naçionâ. A resciscion formâ di raporti co-a Gran Bretagna a l'avègne (4 luggio 1776) co-a Diciaraçion d'indipendença redatta da-o T. Jefferson, inta quæ se sanciva a forma repubbricaña do nœuvo paize, s'afermava i driti naturæ e inalienabili de l'ommo (vitta, libertæ e feliçitæ), o prinçippio da sovranitæ popolâ e o drito di poppoli a-a rivoluçion e a l'indipendença. L'ezercito american, guidao da-o G. Washington, o l'ótègne un'importante vittoia a Saratoga Springs (1777), ma pe-e sciorte do conflíto fu decixivo l'intervento de França (1778), Spagna (1779) e Olanda (1780) a-o scianco di rebelli, che sbaraggion o nemigo a Yorktown (1781). Co-a Paxe de Pariggi (1783), a Gran Bretagna a riconobbe l'indipendença de ex-colonie constitoiese inti Stati Unïi d'America.
## Atri progetti